
· I ddatblygu sgiliau myfyrwyr ar gyfer astudio annibynnol a dysgu gydol oes, a fydd yn sail i gwblhau eu rhaglen radd yn llwyddiannus a chefnogi cyfleoedd cyflogi yn y dyfodol. 

[bookmark: _Toc48728701]DEILLIANNAU DYSGU
Ar ôl cwblhau'r modiwl hwn yn llwyddiannus, dylai'r myfyriwr allu:
· Dangos y sgiliau sylfaenol sy'n ofynnol i fod yn ddysgwr annibynnol gwydn ac iach.
· Ymarfer egwyddorion ystwythder dysgu. 
· Defnyddio technoleg addas i gefnogi a gwella eu profiad dysgu yn y maes disgyblaeth.

· Rheoli amser, darllen, ysgrifennu, cyfeirio a llên-ladrad, chwilio am ffynonellau gwybodaeth a'u gwerthuso, gweithio ar-lein. 
· Meddwl beirniadol: materion yn ymwneud â gwybodaeth, cred ac amheuaeth.
· Ysgrifennu beirniadol: synthesis, aralleirio a chreu dadl wybodus, gan osgoi llên-ladrad.
· Myfyrio a hunan-fyfyrio.
· Hunaniaeth ac ymdeimlad o le; gan gynnwys gwerthoedd, diwylliant ac ymwybyddiaeth ryngddiwylliannol, treftadaeth, amrywiaeth a chynhwysiant ac, amlieithrwydd. 
· Sgiliau ar gyfer ystod o ddulliau asesu, gan gynnwys blogiau, flogs, fideo, cyflwyniadau, perfformiadau, posteri, arholiadau a gwaith cwrs ysgrifenedig. 
· Sgiliau ac agweddau sy'n sail i wytnwch, iechyd, lles a ystwythder dysgu; rôl ysbryd, meddwl, emosiynau a chorff.
· Llythrennedd corfforol: Ystyried rôl gweithgaredd corfforol i gefnogi iechyd corfforol, meddwl, lles a gwytnwch. 
· Llythrennedd digidol: defnyddio technoleg briodol; cadw'n ddiogel ar-lein, seiberddiogelwch, hunaniaeth ddigidol.
· Gweithio mewn tîm.

Rhennir amser astudio'r modiwl fel a ganlyn:
	Math o weithgaredd
	Oriau
	Canran

	Dysgu wedi'i drefnu
	48
	24%

	Dysgu annibynnol
	152
	76%

	Dysgu ar leoliad
	
	

	CYFANSWM
	200
	100%

Cydran Asesiad 1
(Ticiwch un)
	☐
	Arholiad ysgrifenedig
	☒
	Gwaith cwrs
	☐
	Ymarferol

	Dull asesu
	Cyfanswm
	Pwysoli

	E-bortffolio
	 Cyfwerth â 2,000 o eiriau
	50%




Cydran Asesiad 2
(Ticiwch un)
	☐
	Arholiad ysgrifenedig
	☐
	Gwaith cwrs
	☒
	Ymarferol

	Dull asesu
	Cyfanswm
	Pwysoli

	Fideo a Deunyddiau Ategol 
	Fideo 3 munud unigol sy'n cynnwys deunyddiau ategol
	50%




Crynodeb o'r Asesiad

	Math o weithgaredd
	Canran

	Arholiad ysgrifenedig
	

	Gwaith cwrs
	50%

	Ymarferol
	50%

	CYFANSWM
	100%

AMSERLEN GWEITHGAREDDAU

 ASESIAD 1

	MANYLEB ASESU LEFEL 4 



	Enw'r myfyriwr:
	     
	Rhif adnabod y myfyriwr:
	

	Rhaglen:
	

	Modiwl:
	Dysgu yn yr Oes Ddigidol

	Cod y modiwl:
	
	Cyfraniad at Asesiad Cyffredinol y Modwl (%):
	50%

	Darlithydd:
	
	Gwiriwr Mewnol:
	

	Teitl yr Aseiniad:
	Tystiolaeth o E-Bortffolio Dysgu
	Nifer o eiriau (neu’r cyfwerth):
	

	Dyddiad cyflwyno:
	
	Dyddiad dychwelyd marciau dros dro ac adborth ysgrifenedig:
	

	Dull cyflwyno:
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd. (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno'r asesiad yn hwyr yn arwain at ddyfarnu marc cosb hwyr.  Cosbau am gyflwyno’n hwyr: Hyd at un wythnos yn hwyr, uchafswm marc o 40%.  Dros un wythnos yn hwyr, 0%.  Y Panel Amgylchiadau Esgusodol yn unig all gymeradwyo newid dyddiadau cyflwyno.

	Gonestrwydd academaidd / cyfeirnodi:
	Mae gonestrwydd academaidd yn ofynnol. Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn. 







	
Deilliannau Dysgu'r Modiwl 
(o faes llafur y modiwl)

	
· Arddangos y sgiliau sylfaenol sy'n ofynnol i fod yn ddysgwr annibynnol gwydn ac iach.
· Defnyddio technoleg addas i gefnogi a gwella eu profiad dysgu yn y maes disgyblaeth






	
DISGRIFIAD O'R DASG



Cynhyrchu e-bortffolio sy'n mynd i'r afael â'r tasgau canlynol:

1. Cynhyrchu crynodeb ysgrifenedig o 300 gair, gyda delweddau ategol, ar y pwnc o sgiliau hanfodol ar gyfer astudio a chyflogaeth.  Dylai'r crynodeb gyfeirio at o leiaf bedair ffynhonnell wybodaeth, gan gynnwys o leiaf un gwerslyfr ac un erthygl gredadwy.  Dylai'r safon gyfeirio gywir gael ei defnyddio drwy'r crynodeb cyfan.  Cyflwyno'ch gwaith i'r ddolen Turnitin (wedi'i labelu Tasg Un - Gwiriad Tebygrwydd) ar dudalen Moodle a gwirio'ch sgôr tebygrwydd.  Yn yr un ddogfen â'ch crynodeb, cynhwyswch fyfyrdod o 100 gair ar:
· Eich sgôr tebygrwydd a sut y gallech ei wella ar gyfer y tro nesaf. 
· Y marc allan o 100% y byddech yn ei ddyfarnu i'ch hun a pham, gan ddefnyddio'r meini prawf asesu fel canllaw. 

Bydd yr adnoddau a gynhwysir yn Uned Un y modiwl hwn yn eich helpu i gyflawni'r dasg hon. 

(20 marc)

2. Creu map meddwl sy'n dangos sut mae'r prif themâu a chysyniadau a astudiwyd yn Uned Dau y modiwl yn rhyng-gysylltiedig a sut maent yn cyfrannu at eich paratoi i weithio yn y ddisgyblaeth a ddewiswyd gennych. Ni ddylai eich map meddwl fod yn fwy na 250 gair, gyda delweddau ategol, a gellir ei dynnu â llaw neu ei gynhyrchu gan ddefnyddio MS Word, PwyntPŵer neu dechnoleg briodol megis Mind Meister sydd ar gael yn: www.mindmeister.com/ . 

Bydd yr adnoddau a gynhwysir yn Uned Dau y modiwl hwn yn eich helpu i gyflawni'r dasg hon. 

(20 marc)

3. Cynhyrchu fideo rhwng 2 a 3 munud sy'n hyrwyddo pwysigrwydd UN o bedair elfen y Fframwaith Cymhwysedd Digidol i fyfyrwyr mewn Addysg Uwch, a gyflwynwyd i chi yn yr Uned ‘Dod yn Ddysgwr Digidol'.  
· Defnyddio un o'r dulliau a archwiliwyd gennych yn yr Uned, neu un y mae gennych eich profiad eich hun ohono.  
· Dylech gynnwys crynodeb o BETH a gynhwysir gan yr elfen honno, PAM ei bod yn bwysig a SUT y gall pobl ddatblygu eu sgiliau. 
· Creu gofod cymdeithasol (seiber) (heb fod yn gyfyngedig i flog, Facebook, Twitter, Instagram,  YouTube) a lanlwytho/rhannu'r hyn rydych wedi'i greu. Fel arall, gallech ddefnyddio Timau Microsoft/ Moodle  i lanlwytho/ rhannu eich gwaith gyda defnyddiwr cyfyngedig  (Cymuned Gaeëdig).  
· Derbyn awgrymiadau, beirniadaethau, a sylwadau am y gwaith  a rhoi  awgrymiadau, beirniadaethau a sylwadau i waith eraill . 

Bydd yr adnoddau a gynhwysir yn Uned Tri y modiwl hwn yn eich helpu i gyflawni'r dasg hon. 


(25 marc)

4. Creu poster academaidd A3 sy'n amlygu pam bod y pynciau a astudiwyd yn Uned Pedwar y modiwl yn bwysig ar gyfer llwyddiant academaidd a gyrfa yn y ddisgyblaeth a ddewiswyd gennych. Mae’r dasg hon yn gysylltiedig â’r gweithgaredd gweithio mewn tîm y byddwch yn ei gyflawni wrth gwblhau’r sesiwn ‘Mae Bywyd yn Chwaraeon Tîm’ fel yr amlinellir yma:

Gweithgaredd Tîm: Mewn tîm o hyd at 4 aelod dylech weithio gyda’ch gilydd i gynnig syniadau ar gyfer poster academaidd sy’n amlygu pam bod y pynciau a gynhwysir yn yr Uned ‘Dod yn Aelod Tîm effeithiol’ yn bwysig ar gyfer llwyddiant academaidd a gyrfa.  

I wneud hyn bydd angen i chi ddewis aelodau tîm yr hoffech weithio gyda nhw a sefydlu fforwm i chi gwrdd, gallech ddefnyddio MS Teams, neu blatfform arall rydych yn gyfarwydd ag ef. Dylech geisio cwrdd o leiaf ddwywaith fel tîm yn ystod yr wythnos i ddod. Gallwch hefyd ddefnyddio ffyrdd eraill i  helpu i gyfathrebu, megis WhatsApp, gan sicrhau eich bod yn cyfathrebu'n rheolaidd ag aelodau eraill o'r tîm. Dylai dogfen sy'n cynnwys testun, delweddau a syniadau ar gyfer fformatio'ch poster fod yn ganlyniad i'r gwaith  (bydd wedyn yn rhan o'r asesiad ar gyfer yr uned). 

Dylai eich poster gyfeirio at y gweithgaredd hwn ac aelodau'r tîm y buoch yn gweithio â nhw. Yn yr achos hwn, disgwylir y bydd rhywfaint o debygrwydd yn y gwaith a gynhyrchir ond sicrhewch bod elfennau unigol i'r poster hefyd. Dylid cynnwys rhestr o gyfeirnodau gyda'r poster. 

Bydd yr adnoddau a gynhwysir yn Uned Pedwar y modiwl hwn yn eich helpu i gyflawni'r dasg hon. 


(25 marc)

Cyflwyno E-Bortffolio

Dylech gyflwyno pob rhan o'r portffolio mewn un ddogfen sy'n cynnwys tudalen deitl a chynnwys yn ogystal â rhestr o gyfeirnodau ar gyfer pob elfen. Os nad yw'n bosibl ymgorffori'r gwaith mewn dogfen yna dylid mewnosod dolenni i'r deunyddiau.

Cyfranogiad a chyfraniad 

Dyfarnir y marc hwn yn seiliedig ar asesiad eich tiwtor o'ch cyfranogiad gweithredol yn y gweithgareddau dysgu, a'ch cyfraniadau atynt, trwy gydol y modiwl. 

Bydd tiwtoriaid yn dyfarnu marciau am gwblhau tasgau penodol ac am yr hyn rydych wedi'i gynhyrchu a'i  gyflwyno  (e.e. cwblhau gweithgareddau, negeseuon a roddwyd ar fyrddau trafod, cyfrannu mewn trafodaethau). Mae'r marc hwn yn ymwneud â chyfranogi a chyfrannu, felly nid yw cwblhau'r holl weithgareddau astudio modiwl yn golygu y byddwch yn derbyn y 10 marc llawn. Os na fydd eich tiwtor yn teimlo eich bod wedi  cyfranogi  yn y gweithgareddau hyn, ni cheir y 10 marc.  

(10 marc) 


	CANLLAWIAU I FYFYRWYR WRTH GWBLHAU TASGAU



SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.

1. Sgiliau Ymgysylltu â Llenyddiaeth
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r dasg/tasgau a osodwyd ac sy’n canolbwyntio arni/arnynt.   Dylech ddarparu tystiolaeth i ddangos eich bod wedi cael mynediad at ystod briodol o ffynonellau, a allai fod yn academaidd, yn llywodraethol a diwydiannol; gall y ffynonellau hyn gynnwys erthyglau cyfnodolion academaidd, gwerslyfrau, erthyglau newyddion cyfredol, dogfennau sefydliadol a gwefannau.  Dylech ystyried hygrededd eich ffynonellau; fel arfer mae cyfnodolion academaidd yn ffynonellau credadwy iawn, ond mae’n rhaid ystyried/dethol gwefannau’n ofalus iawn a dylid eu defnyddio’n gynnil.  Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn.  Rhaid i chi ddarparu tystiolaeth o’ch ymchwil/gwaith darllen eich hun trwy gydol eich gwaith, gan ddefnyddio system gyfeirnodi addas, gan gynnwys cyfeiriadau yn y testun ym mhrif ran eich gwaith a rhestr gyfeirnodi ar ddiwedd eich gwaith. 

Canllawiau penodol i'r asesiad hwn: Dylai eich portffolio gyfeirio at o leiaf 10 ffynhonnell o'r fath a'r safon gyfeirio ar gyfer eich cwrs wedi'i defnyddio trwy'ch portffolio cyfan.


2. Sgiliau Gwybodaeth a Dealltwriaeth
Ar lefel 4, dylech fod yn gallu arddangos gwybodaeth am y cysyniadau a’r egwyddorion gwaelodol sy'n gysylltiedig â’ch maes/meysydd astudio.  Mae gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn bod angen i chi ddethol a chynnwys yn eich gwaith y cysyniadau, y technegau, y modelau, a’r theorïau ac ati sy'n briodol i'r dasg/tasgau a osodwyd.  Dylech fod yn gallu esbonio’r theorïau, y cysyniadau, ac ati i ddangos eich dealltwriaeth.  Hefyd bydd eich marc/gradd yn amodol ar i ba raddau rydych yn arddangos eich gwybodaeth a’ch dealltwriaeth. 

Canllawiau penodol i'r asesiad hwn: Dylech gyfeirio at ddysgu o'r unedau perthnasol yn y modiwl. Dylai'ch ymateb i'r tasgau arddangos gwybodaeth ynghylch cysyniadau, theorïau a modiwlau perthnasol, ac arddangos y sgiliau rydych wedi'u datblygu yn ystod y modiwl megis aralleirio, synthesis, cyfeirnodi a sgiliau digidol. 

3. Sgiliau Gwybyddol a Deallusol
Dylech allu cyflwyno, gwerthuso a dehongli data ansoddol a meintiol, er mwyn datblygu llinynnau dadl a ffurfio barn gadarn yn unol â theorïau a chysyniadau sylfaenol eich pwnc/pynciau astudio. Dylech allu gwerthuso addasrwydd gwahanol ddulliau o ddatrys problemau sy’n gysylltiedig â’ch maes/meysydd astudio a/neu waith. Rhaid i’ch gwaith gynnwys tystiolaeth o feddwl rhesymegol, dadansoddol. Er enghraifft, archwilio a thorri gwybodaeth i lawr yn rhannau, gwneud casgliadau, casglu, cymharu a chyferbynnu gwybodaeth.  Ystyr hyn yw nid disgrifio ‘beth’ yn unig! Ond hefyd cyfiawnhau: Pam?  Sut? Pryd? Pwy? Ble?  Ar ba gost? Dylech roi cyfiawnhad dros eich dadleuon a’ch barn gan ddefnyddio tystiolaeth eich bod wedi myfyrio ar syniadau pobl eraill o fewn y maes pwnc a’ch bod yn gallu llunio barn a dadleuon cadarn gan ddefnyddio data a chysyniadau.  Lle bo’n berthnasol, gellir cynnig atebion ac argymhellion amgen.

Canllawiau penodol i'r asesiad hwn: Dylai'ch ymatebion i'r tasgau gael eu hategu gan gyfeirio at dystiolaeth briodol. 


4. Sgiliau Ymarferol
Ar lefel 4, dylech allu cymhwyso’r cysyniadau a’r egwyddorion gwaelodol sylfaenol er mwyn eu gwerthuso a’u dehongli yng nghyd-destun eich maes astudio. Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu theorïau, yn y cyd-destun hwnnw, i asesu sefyllfaoedd presennol, efallai er mwyn llunio cynlluniau neu atebion i ddatrys problemau, neu i greu arteffactau.  Mae hyn yn debygol o gynnwys, er enghraifft, defnyddio arteffactau, enghreifftiau ac achosion o’r byd go iawn, cymhwyso model o fewn sefydliad a/neu feincnodi un theori neu sefydliad yn erbyn rhai eraill yn seiliedig ar feini prawf penodedig. 

Canllawiau penodol i'r asesiad hwn: Dylech ddangos eich bod yn gallu cymhwyso'r wybodaeth a ddysgwyd yn ystod y modiwl i'r dasg asesu. 


5. Sgiliau Trosglwyddadwy ar gyfer Bywyd ac Arfer Proffesiynol 
Rhaid i’ch gwaith roi tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer peth cyfrifoldeb personol.  Mae hyn yn cynnwys dangos: eich bod yn gallu cyfleu canlyniadau’ch astudiaeth/gwaith yn gywir ac yn ddibynadwy, gyda dadleuon strwythuredig a chydlynol; eich bod yn gallu cychwyn a chwblhau tasgau a gweithdrefnau, boed hynny’n unigol a/neu’n gydweithredol; rhuglder mynegiant; eglurder ac effeithiolrwydd o ran cyflwyniad a threfn. Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.


Canllawiau penodol i'r asesiad hwn: E-bortffolio

· Wedi'i ysgrifennu yn Saesneg y DU mewn arddull fusnes/academaidd briodol gan ddefnyddio cyfrwng priodol ar gyfer y dasg. Cyfeiriwch at adnoddau ychwanegol Moodle i gael arweiniad ar gyfer cynhyrchu mapiau meddwl a phosteri.
· Canolbwyntiwch yn unig ar y tasgau a osodir yn yr aseiniad.
· Hyd: 2000 gair (neu gyfwerth) +/- 10% (tynnir 5 marc o'r marc cyffredinol lle eir y tu hwnt i'r nifer geiriau).
· Defnyddiwch Grammarly i wirio sillafu a gramadeg cyn ei gyflwyno. 

Adnoddau Hanfodol:
· Adnoddau wedi'u rhestru ar Moodle
· Llawlyfr y modiwl a'r rhestr ddarllen 
· Canllaw Cyfeirio Prifysgol Cymru Y Drindod Dewi Sant 
· Y meini prawf asesu isod



	
 FFURFLEN ADBORTH MYFYRWYR



Noda’r adran hon y graddau y mae’r meini prawf asesu yn cael eu harddangos gennych chi, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau. Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.
[image: ]

Tudalen 2 o 23


	Dyrennir marciau yn seiliedig ar ba mor dda y mae'r myfyriwr wedi cwrdd â'r meini prawf asesu generig ym mhob tasg.
	Marciau sydd ar gael
	Marciau 
a ddyfarnwyd

	Task 1: Crynodeb
	
	

	
	
	

	
	20
	

	Task 2: Map Meddwl
	
	

	
	
	

	
	20
	

	Task 3:Fideo
	
	

	
	
	

	
	25
	

	Tasg 4: Poster
	
	

	
	
	

	
	25
	

	Marciau Cyfranogi (dylai myfyrwyr anelu at gwblhau 80%-100% o weithgareddau'r modiwl i sicrhau marciau llawn yn yr elfen hon). 
	
	

	
	10
	

	
	
	



	Marc yr Asesiad (Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modiwl a rhoi arweiniad yn unig, nes y cânt eu cadarnhau.)
	Cosbau Cyflwyno'n Hwyr (ticiwch os yw’n berthnasol)
	%

	
	Hyd at 1 wythnos yn hwyr (Uchafswm o 40%)
	
	

	
	Dros 1 wythnos yn hwyr (0%.)

ASESIAD 2
	MANYLEB ASESU LEFEL 4 



	Enw'r myfyriwr:
	     
	Rhif adnabod y myfyriwr:
	

	Rhaglen:
	

	Modiwl:
	Dysgu yn yr Oes Ddigidol

	Cod y modiwl:
	
	Cyfraniad at Asesiad Cyffredinol y Modwl (%):
	

	Darlithydd:
	
	Gwiriwr Mewnol:
	

	Teitl yr Aseiniad:
	Cynllun Datblygiad Personol
	Nifer o eiriau (neu gyfwerth):
	1500 o eiriau (cyfwerth)

	Dyddiad cyflwyno:
	
	Dyddiad dychwelyd marciau dros dro ac adborth ysgrifenedig:
	

	Dull cyflwyno:
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd. (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg mewn cyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb hwyr.  Cosbau am gyflwyno’n hwyr: Hyd at un wythnos yn hwyr, marc uchafswm o 40%.  Dros un wythnos yn hwyr, 0%.  Y Panel Amgylchiadau Esgusodol yn unig all gymeradwyo newid dyddiadau cyflwyno.

	Gonestrwydd academaidd / cyfeirnodi:
	Mae gonestrwydd academaidd yn ofynnol. Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeirnodi i’ch cyflwyniad sy’n nodi’r llyfrau, erthyglau, ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn. 







	
Deilliannau Dysgu’r Modiwl 
(o faes llafur y modiwl)

	· Arddangos y sgiliau sylfaenol sy'n ofynnol i fod yn ddysgwr annibynnol gwydn ac iach.
· Ymarfer egwyddorion ystwythder dysgu. 
· Defnyddio technoleg addas i gefnogi a gwella eu profiad dysgu yn y maes disgyblaeth.





	
DISGRIFIAD O'R DASG



Cynhyrchu cynllun datblygiad proffesiynol (CDP) gan ddefnyddio'r templed a ddarperir, tua 600 gair, yn manylu ar gyflawniadau datblygu ac anghenion datblygu yn y dyfodol yn seiliedig ar gymryd rhan mewn prosiect. 
Dylai'ch cynllun ddangos eich bod wedi cynnwys SMART yn y nodau datblygu a osodwyd gennych.

Bydd yn cael ei gefnogi gyda fideo unigol 3 munud, sy'n ystyried y sgiliau trosglwyddadwy a ddatblygwyd gennych yn ystod y modiwl ac yn nodi, lle roedd diffyg personol mewn sgiliau a galluoedd, pa gynlluniau sydd ar waith i fynd i'r afael â'r bylchau yn y sgiliau hyn. 

Dylech ddefnyddio model myfyriol priodol i fframio'ch myfyrdod a chyfeirio at y theorïau a'r cysyniadau a gyflwynwyd yn y modiwl hwn a modiwlau eraill rydych wedi'u hastudio sydd wedi cyfrannu at eich dysgu. 

Cyflwyno
Dylid cyflwyno'ch cynllun datblygu a dolen i'ch fideo i Turnitin a chynnwys tudalen glawr a rhestr o gyfeirnodau. 




	CANLLAWIAU I FYFYRWYR WRTH GWBLHAU TASGAU



SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.

6. Sgiliau Ymgysylltu â Llenyddiaeth
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r dasg/tasgau a osodwyd ac sy’n canolbwyntio arni/arnynt.    Dylech ddarparu tystiolaeth i ddangos eich bod wedi cael mynediad at ystod briodol o ffynonellau, a allai fod yn academaidd, yn llywodraethol a diwydiannol; gall y ffynonellau hyn gynnwys erthyglau cyfnodolion academaidd, gwerslyfrau, erthyglau newyddion cyfredol, dogfennau sefydliadol a gwefannau.  Dylech ystyried hygrededd eich ffynonellau; fel arfer mae cyfnodolion academaidd yn ffynonellau credadwy iawn, ond mae’n rhaid ystyried/dethol gwefannau’n ofalus iawn a dylid eu defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn.  Rhaid i chi ddarparu tystiolaeth o’ch ymchwil/gwaith darllen eich hun trwy gydol eich gwaith, gan ddefnyddio system gyfeirnodi addas, gan gynnwys cyfeiriadau yn y testun ym mhrif ran eich gwaith a rhestr gyfeiriadau ar ddiwedd eich gwaith. 

Canllawiau penodol i'r asesiad hwn: Dylech gyfeirio at o leiaf 10 ffynhonnell o'r fath yn eich gwaith a dylid defnyddio'r modd cyfeirio priodol trwy'r holl asesiad. Sicrhewch eich bod yn cyfeirio at ffynonellau yn eich fideo ac ar gyfer unrhyw ddelweddau rydych yn eu defnyddio eich bod yn cydnabod y ffynhonnell. 


7. Sgiliau Gwybodaeth a Dealltwriaeth
Ar lefel 4, dylech allu arddangos gwybodaeth am y cysyniadau a’r egwyddorion gwaelodol sy'n gysylltiedig â’ch maes/meysydd astudio.  Mae gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn bod angen i chi ddethol a chynnwys yn eich gwaith y cysyniadau, y technegau, y modelau, a’r theorïau ac ati sy’n briodol i’r dasg/tasgau a osodwyd.  Dylech allu esbonio’r theorïau, y cysyniadau, ac ati i ddangos eich dealltwriaeth.  Hefyd bydd eich marc/gradd yn amodol ar i ba raddau rydych yn arddangos eich gwybodaeth a’ch dealltwriaeth. 

Canllawiau penodol i'r asesiad hwn: Dylech gyfeirio'n ôl at y gweithgareddau rydych wedi'u cyflawni trwy gydol y modiwl sydd wedi nodi bylchau a allai fod gennych yn eich set sgiliau ac y mae angen i chi eu datblygu yn y ddisgyblaeth a ddewiswyd gennych.


8. Sgiliau Gwybyddol a Deallusol
Dylech allu cyflwyno, gwerthuso a dehongli data ansoddol a meintiol, er mwyn datblygu llinynnau dadl a ffurfio barn gadarn yn unol â theorïau a chysyniadau sylfaenol eich pwnc/pynciau astudio. Dylech allu gwerthuso addasrwydd gwahanol ddulliau o ddatrys problemau sy’n gysylltiedig â’ch maes/meysydd astudio a/neu waith. Rhaid i’ch gwaith gynnwys tystiolaeth o feddwl rhesymegol, dadansoddol. Er enghraifft, archwilio a thorri gwybodaeth i lawr yn rhannau, gwneud casgliadau, casglu, cymharu a chyferbynnu gwybodaeth.  Ystyr hyn yw nid disgrifio ‘beth’ yn unig! Ond hefyd cyfiawnhau: Pam? Sut? Pryd? Pwy? Lle? Ar ba gost? Dylech roi cyfiawnhad dros eich dadleuon a’ch barn gan ddefnyddio tystiolaeth eich bod wedi myfyrio ar syniadau pobl eraill o fewn y maes pwnc a’ch bod yn gallu llunio barn a dadleuon cadarn gan ddefnyddio data a chysyniadau.  Lle bo’n berthnasol, gellir cynnig atebion ac argymhellion amgen.

Canllawiau penodol i'r asesiad hwn: Dylai'ch ymatebion i'r tasgau gael eu hategu gan gyfeirio at dystiolaeth briodol. 


9. Sgiliau Ymarferol
Ar lefel 4, dylech allu cymhwyso’r cysyniadau a’r egwyddorion gwaelodol sylfaenol er mwyn eu gwerthuso a’u dehongli yng nghyd-destun eich maes astudio. Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu theorïau, yn y cyd-destun hwnnw, i asesu sefyllfaoedd presennol, efallai er mwyn llunio cynlluniau neu atebion i ddatrys problemau, neu i greu arteffactau.  Mae hyn yn debygol o gynnwys, er enghraifft, defnyddio arteffactau, enghreifftiau ac achosion o’r byd go iawn, cymhwyso model o fewn sefydliad a/neu feincnodi un theori neu sefydliad yn erbyn rhai eraill yn seiliedig ar feini prawf penodedig. 

Canllawiau penodol i'r asesiad hwn: Dylech ddangos eich bod wedi defnyddio sgiliau rydych wedi'u datblygu trwy'r modiwl cyfan.


10. Sgiliau Trosglwyddadwy ar gyfer Bywyd ac Arfer Proffesiynol 
Rhaid i’ch gwaith gyflwyno tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer peth cyfrifoldeb personol.  Mae hyn yn cynnwys dangos: eich bod yn gallu cyfleu canlyniadau’ch astudiaeth/gwaith yn gywir ac yn ddibynadwy, gyda dadleuon strwythuredig a chydlynol; eich bod yn gallu cychwyn a chwblhau tasgau a gweithdrefnau, boed hynny’n unigol a/neu’n gydweithredol; rhuglder mynegiant; eglurder ac effeithiolrwydd o ran cyflwyniad a threfn. Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.


Canllawiau penodol i'r asesiad hwn: Cynllun datblygu a fideo 3 munud

· Cyflwyno gwaith: Dylech ddefnyddio'r templed a ddarperir i gyflwyno'ch cynllun datblygu. Dylid cyflwyno'r cynllun a'r fideo yn broffesiynol gan ddefnyddio Saesneg y DU
· Canolbwyntiwch yn unig ar y tasgau a osodir yn yr aseiniad.
· Hyd: fideo 3 munud a 600 gair +/- 10% (tynnir 5 marc o'r marc cyffredinol lle eir y tu hwnt i'r nifer geiriau).
· Defnyddiwch Grammarly i wirio sillafu a gramadeg cyn ei gyflwyno. 

Adnoddau Hanfodol:
· Adnoddau wedi'u rhestru ar Moodle
· Llawlyfr y modiwl a'r rhestr ddarllen 
· Canllaw Cyfeirio Prifysgol Cymru Y Drindod Dewi Sant
· Y meini prawf asesu isod






	
 FFURFLEN ADBORTH MYFYRWYR



Noda’r adran hon i ba raddau y mae’r meini prawf asesu yn cael eu harddangos gennych, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau. Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.

Tudalen 18 o 23


	Meini Prawf Asesu Generig 
	Marciau sydd ar gael
	Marciau 
a ddyfarnwyd

	1. Sgiliau Ymgysylltu â Llenyddiaeth

	2. Sgiliau Gwybodaeth a Dealltwriaeth

	
	

	




	
	

	
	30
	

	3. Sgiliau Gwybyddol a Deallusol

	
	

	





	
	

	
	10
	

	4. Sgiliau Cymhwyso Ymarferol

	5. Sgiliau Trosglwyddadwy ar gyfer Bywyd ac Arfer Proffesiynol

	
	

	



	
20
	

	
	
	



	Marc yr Asesiad (Mae marciau asesiadau’n amodol ar gadarnhad y Bwrdd Arholi.   Diben y sylwadau a’r marciau hyn yw rhoi adborth ar waith modiwl a rhoi arweiniad yn unig, nes y cânt eu cadarnhau.)
	Cosbau Cyflwyno'n Hwyr (ticiwch os yw’n berthnasol)
	%

	
	Hyd at 1 wythnos yn hwyr (Uchafswm o 40%)
	
	

	
	Dros 1 wythnos yn hwyr (0%.)

	Lefel 4

	Yn unol â’r Fframwaith ar gyfer Cymwysterau Addysg Uwch, ar ddiwedd Lefel 4 disgwylir y bydd myfyrwyr wedi arddangos gwybodaeth am gysyniadau ac egwyddorion gwaelodol sylfaenol pwnc, ynghyd â gallu i werthuso a dehongli’r rhain yng nghyd-destun y maes astudio hwnnw. Dylent allu cyflwyno, gwerthuso a dehongli data ansoddol a meintiol er mwyn datblygu llinynnau dadl a ffurfio barn gadarn yn unol â theorïau a chysyniadau sylfaenol eu pwnc/pynciau astudio. Byddant wedi dysgu sut i werthuso dulliau gwahanol o ddatrys problemau, a byddant yn gallu cyfleu canlyniadau eu hastudiaeth/gwaith mewn modd cywir a dibynadwy, gyda dadleuon strwythuredig a chydlynol. Byddant yn gallu ymgymryd â hyfforddiant pellach a datblygu sgiliau newydd o fewn amgylchedd strwythuredig a rheoledig a bydd ganddynt y rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer rhywfaint o gyfrifoldeb personol.




	Lefel 4
	METHU
	METHU FFINIOL
	BODDHAOL
(3ydd / Llwyddo)
	DA
(2.2 / Llwyddo)
	DA IAWN
(2.1 / Teilyngdod)
	RHAGOROL
(1af / Rhagoriaeth)
	EITHRIADOL
(1af / Rhagoriaeth)

	Categori
	0-29%
	30-39%
	40-49%
	50-59%
	60-69%
	70-84%
	85-100%

	Ymgysylltu â llenyddiaeth (yn cynnwys darllen, cyfeirnodi,
arferion academaidd a 
gonestrwydd academaidd) 
	Fawr ddim neu ddim tystiolaeth o ddarllen a/neu ddibyniaeth ar ffynonellau amhriodol. 
Safbwyntiau a chanfyddiadau ar y cyfan heb gefnogaeth ac yn anawdurdodol. 
Defnyddir arferion cyfeirnodi mewn modd anghydlynol neu ar y cyfan maent yn absennol.
	Ymgysylltu gwael â darllen hanfodol. Dim tystiolaeth o ddarllen ehangach. Yn dibynnu ar ffynonellau amhriodol, a/neu’n defnyddio ffynonellau’n ddiofal. Yn ddibynnol iawn ar wybodaeth a gafwyd drwy gyswllt â’r dosbarth. Defnydd anghyson a gwan o gyfeirnodi.
	Ymgysylltu ag ystod gyfyngedig o ffynonellau perthnasol a chredadwy ar y cyfan ond â rhywfaint o ddibyniaeth ar wybodaeth a gafwyd drwy gyswllt â’r dosbarth. Peth esgeulustod a mân wallau.
Arferion cyfeirnodi’n amlwg ond heb eu cymhwyso’n gywir nac yn gyson bob tro.
	Ymgysylltu ag ystod briodol o lenyddiaeth, yn cynnwys ffynonellau a gyrchwyd yn annibynnol.  Rhywfaint o orddibyniaeth ar destunau’n hytrach na ffynonellau eraill.  Gall y cyfeirnodi ddangos mân anghywirdebau neu anghysonderau.
	Ymgysylltu ag ystod eang o lenyddiaeth, yn cynnwys ffynonellau a gyrchwyd yn annibynnol.
Detholiad o ffynonellau perthnasol a chredadwy.  Cyfeirnodi graenus ar y cyfan, â fawr ddim/dim anghywirdebau neu anghysonderau.
	Ymgysylltu ag ystod helaeth o lenyddiaeth berthnasol a chredadwy. Cymhwyso cyfeirnodi’n gyson gywir. 
	Ymgysylltu eithriadol ag ystod helaeth o lenyddiaeth berthnasol a chredadwy. Sgiliau cyfeirnodi lefel uchel wedi’u cymhwyso’n gyson.

	Gwybodaeth a dealltwriaeth (Gwybodaeth am gysyniadau ac egwyddorion gwaelodol sylfaenol pwnc.)
	Bylchau mawr yn y wybodaeth a’r ddealltwriaeth o gysyniadau ac egwyddorion gwaelodol sylfaenol y deunydd pwnc. Yn cynnwys deunydd amherthnasol.  Anghywirdebau sylweddol. 
	Bylchau yn y wybodaeth am y cysyniadau a’r egwyddorion gwaelodol sylfaenol, gyda dealltwriaeth ddiffygiol neu arwynebol. Rhai anghywirdebau sylweddol a/neu ddeunydd amherthnasol. 
	Gwybodaeth a dealltwriaeth gyfyngedig o’r cysyniadau a’r egwyddorion gwaelodol sylfaenol yn y maes pwnc. Gall rhai elfennau fod ar goll. 
	Mae’r wybodaeth am y cysyniadau a’r egwyddorion gwaelodol sylfaenol yn gywir gyda dealltwriaeth dda o’r maes astudio ond mae diffyg manylder a/neu ehangder.
	Gwybodaeth gymwys am y cysyniadau a’r egwyddorion gwaelodol sylfaenol.   Arddengys ddealltwriaeth dda iawn. 
	Gwybodaeth a dealltwriaeth ragorol o gysyniadau ac egwyddorion gwaelodol sylfaenol y pwnc. 
	Gwybodaeth a dealltwriaeth eithriadol a manwl o’r cysyniadau a’r egwyddorion gwaelodol sylfaenol

	Sgiliau gwybyddol a deallusol 
(Gwerthuso cysyniadau ac egwyddorion gwaelodol sylfaenol pwnc a dehongli data ansoddol a meintiol er mwyn datblygu llinynnau dadl a ffurfio barn gadarn.) 


	Gwaith hollol neu bron yn hollol ddisgrifiadol. Fawr ddim neu ddim gwerthuso o’r cysyniadau a’r egwyddorion gwaelodol sylfaenol.
Wedi methu datblygu dadleuon, gan arwain at farn afresymegol neu annilys. Fawr ddim neu ddim defnydd
o dystiolaeth i gefnogi barn.

	Gwaith disgrifiadol ar y cyfan, gyda gwerthuso arwynebol o’r cysyniadau a’r egwyddorion gwaelodol sylfaenol. Dehongli data’n wan, datblygu dadleuon a barn yn ddiffygiol. Derbynnir gwybodaeth yn anfeirniadol, defnyddia ddatganiadau cyffredinol heb fawr o dystiolaeth a barn heb sail. Syniadau weithiau’n afresymegol ac yn gwrthddweud ei gilydd.
	Ymgais cyfyngedig at werthuso’r cysyniadau a’r egwyddorion gwaelodol sylfaenol, gan dueddu tuag at ddisgrifio.
Gall ddehongli data ansoddol a meintiol ond â rhai gwallau. Peth tystiolaeth i gefnogi dadleuon cynyddol a barn ond gall y rhain fod heb eu datblygu’n ddigonol neu ag ychydig o anghysondeb / camddehongli.

	Gwerthuso da o’r cysyniadau a’r egwyddorion gwaelodol sylfaenol. Gall ddehongli data ansoddol a meintiol, gyda mân wallau.
Gallu cynyddol i ddefnyddio tystiolaeth i gefnogi’r ddadl.
Dadleuon dilys a barn resymegol ar y cyfan. 
	Gwerthuso graenus o’r cysyniadau a’r egwyddorion gwaelodol sylfaenol. Gall ddehongli data ansoddol a meintiol yn gywir. Gallu i ddyfeisio dadleuon gan ddefnyddio tystiolaeth i lunio barn sy’n briodol a dilys ar y cyfan. 

	Gwerthuso rhagorol o’r cysyniadau a’r egwyddorion gwaelodol sylfaenol. Gall ddehongli data ansoddol a meintiol yn gywir ac â pheth mewnwelediad. Gallu rhagorol i ddyfeisio dadleuon gan ddefnyddio tystiolaeth a llunio barn sy’n briodol a dilys. 
	Gwerthuso eithriadol o’r cysyniadau a’r egwyddorion gwaelodol sylfaenol yn seiliedig ar dystiolaeth. Dehongli data ansoddol a meintiol mewn modd rhagorol.
Gallu eithriadol i ddyfeisio dadleuon gan ddefnyddio tystiolaeth a llunio barn sy’n hollol briodol a dilys. 

	Sgiliau ymarferol
(Dulliau gwahanol o ddatrys problemau mewn cyd-destunau penodol)

	Defnydd cyfyngedig, neu ddim defnydd o ddulliau sylfaenol a addysgwyd, deunyddiau, offer a/neu dechnegau. 
Fawr ddim neu ddim gwerthfawrogiad o gyd-destun y cymhwyso.
Tystiolaeth wan iawn o ddulliau gwahanol o ddatrys problemau mewn cyd-destunau penodol. 
	Cymhwyso dulliau sylfaenol a addysgwyd, deunyddiau, offer a/neu dechnegau mewn modd elfennol ond heb ystyriaeth na chymhwysedd. Gwerthfawrogiad diffygiol o gyd-destun y cymhwyso.
Tystiolaeth wan o ddulliau gwahanol o ddatrys problemau mewn cyd-destunau penodol.


	Ymwybyddiaeth ddigonol a chymhwyso dulliau sylfaenol, deunyddiau, offer a/neu dechnegau, mewn modd sy’n briodol ar y cyfan.
Gwerthfawrogiad sylfaenol o gyd-destun y cymhwyso. 
Gall ddynodi problemau mewn cyd-destunau penodol a chynnig dulliau sylfaenol neu atebion eraill er gall fod gwallau. 
	Cymhwyso dulliau sylfaenol, deunyddiau, offer a/neu dechnegau mewn modd da a phriodol.
Gwerthfawrogiad eglur o gyd-destun y cymhwyso. 
Tystiolaeth dda o ddulliau gwahanol o ddatrys problemau mewn cyd-destunau penodol a chynigia atebion sy’n briodol ar y cyfan.
	Cymhwyso ystod o ddulliau sylfaenol, deunyddiau, offer a/neu dechnegau mewn modd da iawn.
Ystyriaeth dda iawn o gyd-destun y cymhwyso. Tystiolaeth dda iawn o ddulliau gwahanol o ddatrys problemau mewn cyd-destunau penodol a chynigia atebion priodol.
	Cymhwyso ystod o ddulliau sylfaenol a addysgwyd, deunyddiau, offer a/neu dechnegau mewn modd uwch.
Mae cyd-destun y cymhwyso yn ystyriol ac yn graff.
Tystiolaeth ragorol o ddulliau gwahanol o ddatrys problemau mewn cyd-destunau penodol a chynigia atebion priodol. 
	Lefelau eithriadol o sgiliau cymhwyso a defnyddio mewn cyd-destunau ymarferol penodol. Dynodi problemau mewn cyd-destunau penodol mewn modd rhagorol, a llunio atebion / dulliau gwahanol sy'n feddylgar ac yn hollol briodol.

	Sgiliau trosglwyddadwy ar gyfer bywyd ac arfer proffesiynol
(Cyfleu canlyniadau eu hastudiaeth/gwaith mewn modd cywir a dibynadwy, gyda dadleuon strwythuredig a chydlynol; y rhinweddau sydd eu hangen ar gyfer cyflogaeth sy’n gofyn am arfer rhywfaint o gyfrifoldeb personol o fewn amgylchedd strwythuredig a rheoledig.)
	Gwaith wedi’i strwythuro’n wael, yn ddi-drefn, yn anghywir a/neu wedi’i fynegi’n ddryslyd. Defnydd gwan iawn o iaith a/neu arddull amhriodol iawn. Wedi methu gweithio’n effeithiol yn unigol neu’n rhan o grŵp. Fawr ddim neu ddim tystiolaeth o’r sgiliau ar gyfer cyflogaeth sy’n gofyn am arfer rhywfaint o gyfrifoldeb personol.


	Gwaith wedi’i gyflwyno’n wael mewn modd di-gyswllt. Mae wedi’i strwythuro’n llac, ac ar brydiau’n anghydlynol, a gwybodaeth a syniadau wedi’u mynegi’n wael yn aml. Defnydd gwan o iaith a/neu arddull amhriodol. Ymagwedd ddiffygiol at waith unigol neu waith grŵp, gan fodloni rhwymedigaethau rhannol i eraill yn unig. Tystiolaeth gyfyngedig o’r sgiliau ar gyfer cyflogaeth sy’n gofyn am arfer rhywfaint o gyfrifoldeb personol.
	Cyflwyniad a strwythur yn drefnus ar y cyfan, lle mynegir syniadau / cysyniadau perthnasol mewn modd rhesymol. Gall fod diffyg cydlyniad a/neu gywirdeb mewn mannau yn y gwaith. Gall weithio fel rhan o grŵp, gan fodloni’r rhan fwyaf o’r rhwymedigaethau i bobl eraill ond efallai gyda chyfranogiad cyfyngedig mewn gweithgareddau grŵp.
Arddengys y sgiliau sylfaenol ar gyfer cyflogaeth sy’n gofyn am arfer rhywfaint o gyfrifoldeb personol, gyda rhai meysydd o fân wendid.
	Gwaith yn gydlynol, trefnus a chywir ar y cyfan, mewn strwythur addas ac ar y cyfan mae wedi’i fynegi’n eglur. Gall weithio’n effeithiol yn annibynnol a/neu fel rhan o dîm, gyda chyfraniadau eglur at weithgareddau grŵp.
Arddengys y sgiliau ar gyfer cyflogaeth sy’n gofyn am arfer rhywfaint o gyfrifoldeb personol, gyda rhai meysydd o gryfder a rhai o fân wendid.
	Gwaith yn gywir, cydlynol, rhugl, wedi’i strwythuro’n dda ac yn drefnus. 
Gall weithio’n effeithiol yn annibynnol a/neu fel rhan o dîm, gyda chyfraniadau da iawn at weithgareddau grŵp. Arddengys sgiliau da iawn ar gyfer cyflogaeth sy’n gofyn am arfer rhywfaint o gyfrifoldeb personol, gyda mân gwendid achlysurol yn unig.
	Gwaith yn gydlynol, yn rhugl iawn ac wedi’i gyflwyno’n broffesiynol. Gall weithio’n effeithiol yn annibynnol a/neu fel rhan o dîm, gyda chyfraniadau rhagorol at weithgareddau grŵp. Arddengys sgiliau rhagorol ar gyfer cyflogaeth sy’n gofyn am arfer rhywfaint o gyfrifoldeb personol gydag awydd i ddatblygu ymhellach.

	Gwaith yn gywir, yn eithriadol o gydlynol, yn rhugl iawn ac wedi’i gyflwyno’n dda. Gall weithio’n effeithiol yn annibynnol a/neu fel rhan o dîm, gyda chyfraniadau eithriadol at weithgareddau grŵp. Arddengys sgiliau eithriadol ar gyfer cyflogaeth sy’n gofyn am arfer rhywfaint o gyfrifoldeb personol gydag awydd i ddatblygu ymhellach.


MAE'R DDOGFEN HON AR GAEL HEFYD YN SAESNEG

